
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE

privind aprobarea documentaţiei tehnico-economice, a indicatorilor tehnico-economici - faza D.A.L.I. şi a anexei privind descrierea sumară a investiţiei pentru obiectivul  " Cresterea eficientei energetice prin reabilitare constructii si instalatii la Spitalul Clinic nr.4. V.Babes Timişoara la corpurile C2-7 din CF- respectiv corpurile Administrativ, Laboratoare, Spital TBC, Spital Infectioase I si II si Spalatorie, Farmacie, Atelier, Centrala Termica"



Motivul emiterii proiectului de hotărâre

1. Descrierea situaţiei actuale
În prezent clădirile din incinta Spitalului Victor Babeș sunt mari consumatoare de energie ținând seama de activitatea desfășurată în această unitatea, de anul construcției acestora. Pentru a putea realiza creșterea performanțelor energetice a acestor clădiri publice în concordanță cu prevederile legislației actuale,  la redeschiderea apelulului de proiecte și în vederea depunerii proiectului spre finanțare în cadrul Programului Operaţional Regional 2014-2020, Axa prioritară 3 - Sprijinirea  tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea B - Clădiri Publice, este necesară aprobarea documentației tehnico-economice, a indicatorilor tehnico-economici și a anexei privind descrierea sumară a investiției.  

2. Schimbări preconizate şi rezultate aşteptate
	Obiectivul general al proiectului îl reprezintă creşterea eficienţei energetice a unui numar de șase clădiri din cadrul  Spitalul Clinic nr.4. V.Babes Timişoara Timisoara, prin realizarea unor lucrări de intervenţie care determină diminuarea consumurilor energetice și lucrări conexe care contribuie la implementarea proiectului.
Reducerea consumului de energie pentru incalzirea cladirilor publice are ca efecte reducerea costurilor de intretinere cu incalzirea, diminuarea efectelor schimbarilor climatice prin reducerea emisiilor de gaze cu efect de sera, cresterea independentei energetice prin reducerea consumului de combustibil utilizat la prepararea agentului termic.
	Indicatorii de proiect care fac obiectul monitorizării implementării și performanței investiției propuse prin proiect sunt: scăderea consumului anual de energie finală în clădirile publice, scăderea consumului anual specific de energie primară, numărul clădirilor care beneficiază de măsuri de creștere a eficienței energetice.

3. Concluzii
	Urmare a celor prezentate mai sus, considerăm oportună aprobarea documentației tehnico-economice - faza D.A.L.I., a indicatorilor tehnico-economici - faza D.A.L.I. și a anexei privind descrierea sumară a investiției, pentru obiectivul "Cresterea eficientei energetice prin reabilitare constructii si instalatii la Spitalul Clinic nr.4. V.Babes Timişoara la corpurile C2-7 din CF- respectiv corpurile Administrativ, Laboratoare, Spital TBC, Spital Infectioase I si II si Spalatorie, Farmacie, Atelier, Centrala Termica".

